ระเบียบกรุงเทพมหานครระเบียบกรุงเทพมหานครว่าด้วยการตรวจสอบภายในของกรุงเทพมหานครพ.ศ.๒๕๔๘ โดยที่เป็นการสมควรกำหนดระเบียบกรุงเทพมหานครว่าด้วยการตรวจสอบภายในของกรุงเทพมหานครอาศัยอำนาจตามความในมาตรา ๔๙ แห่งพระราชบัญญัติระเบียบบริหารราชการกรุงเทพมหานครพ.ศ. ๒๕๒๘ ผู้ว่าราชการกรุงเทพมหานครจึงกำหนดระเบียบขึ้นไว้ ดังต่อไปนี้ข้อ ๑ ระเบียบนี้เรียกว่า ระเบียบกรุงเทพมหานครว่าด้วยการตรวจสอบภายในของกรุงเทพมหานคร พ.ศ.๒๕๔๘ข้อ ๒[๑]ระเบียบนี้ให้ใช้บังคับเมื่อพ้นกำหนดหกสิบวันนับแต่วันถัดจากวันประกาศในราชกิจจานุเบกษาเป็นต้นไปข้อ ๓ บรรดาระเบียบ ข้อบังคับ หรือคำสั่งอื่นใดในส่วนที่ได้กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ ให้ใช้ระเบียบนี้แทนข้อ ๔ ในระเบียบนี้การตรวจสอบภายใน หมายความว่าการตรวจสอบการปฏิบัติตามแผนงานที่เกี่ยวกับการบริหารงบประมาณ การบริหารการเงิน การบริหารพัสดุและทรัพย์สินการบริหารงานด้านอื่นๆ ตลอดจนการตรวจสอบบัญชี การวิเคราะห์ประเมินความเพียงพอและประสิทธิผลของการควบคุมภายในของหน่วยงานรวมทั้งการรายงานผลการตรวจสอบและข้อเสนอแนะหน่วยงาน หมายความว่าหน่วยงานตามกฎหมายว่าด้วยระเบียบบริหารราชการกรุงเทพมหานครและส่วนราชการตามประกาศกรุงเทพมหานครว่าด้วยการแบ่งส่วนราชการภายในหน่วยงานและการกำหนดอำนาจหน้าที่ของส่วนราชการของกรุงเทพมหานครที่ไม่ต่ำกว่าระดับกองและให้หมายความรวมถึงการพาณิชย์ของกรุงเทพมหานครและหน่วยงานอื่นที่กรุงเทพมหานครเข้าไปบริหารจัดการหรือถือสัดส่วนหุ้นหรือเงินลงทุนเกินกึ่งหนึ่งผู้ตรวจสอบภายใน หมายความว่าเจ้าหน้าที่ตรวจสอบภายในของหน่วยงานตรวจสอบภายในกรุงเทพมหานคร รวมทั้งผู้ที่ปลัดกรุงเทพมหานครแต่งตั้งหรือกรุงเทพมหานครจ้างให้มาปฏิบัติการตรวจสอบภายในหน่วยรับตรวจ หมายความว่าหน่วยงานตามระเบียบนี้และรวมถึงส่วนราชการภายในหน่วยงานคณะกรรมการตรวจสอบ หมายความว่าคณะกรรมการตรวจสอบ ประเมินผล และพัฒนาภาคราชการของกรุงเทพมหานครข้อ ๕ ให้ปลัดกรุงเทพมหานครรักษาการตามระเบียบนี้หมวด๑ความทั่วไป ข้อ ๖ ผู้ตรวจสอบภายในจะต้องมีคุณสมบัติตามมาตรฐานกำหนดตำแหน่งที่คณะกรรมการข้าราชการกรุงเทพมหานครกำหนดในกรณีที่มีความจำเป็นต้องอาศัยผู้เชี่ยวชาญ ที่มีความรู้ความสามารถเฉพาะทางมาปฏิบัติงานตรวจสอบภายใน ปลัดกรุงเทพมหานครจะแต่งตั้งผู้ที่มีความเหมาะสมจากหน่วยงานหรือส่วนราชการอื่นให้ปฏิบัติหน้าที่ตรวจสอบภายในสำหรับหน่วยงานนั้นหรือจ้างผู้เชี่ยวชาญจากภายนอกก็ได้ความในวรรคหนึ่ง มิให้ใช้บังคับกับบุคคลตามวรรคสองข้อ ๗ ให้หน่วยงานตรวจสอบภายในและผู้ตรวจสอบภายในที่ปลัดกรุงเทพมหานครแต่งตั้งหรือผู้ที่กรุงเทพมหานครจ้างให้มาปฏิบัติการตรวจสอบภายในขึ้นตรงต่อปลัดกรุงเทพมหานครข้อ ๘ ผู้ตรวจสอบภายในต้องมีความเป็นอิสระ ทั้งในการปฏิบัติงานและการเสนอความเห็นในการตรวจสอบและมิให้เป็นกรรมการในคณะกรรมการใดๆ ของหน่วยงานในสังกัดอันมีผลกระทบต่อความเป็นอิสระในการปฏิบัติงานและการเสนอความเห็นหมวด๒ผู้ตรวจสอบภายใน ข้อ ๙ ให้ผู้ตรวจสอบภายใน มีหน้าที่ความรับผิดชอบดังนี้(๑) ตรวจสอบความถูกต้อง และเชื่อถือได้ของข้อมูลและตัวเลขต่างๆด้วยเทคนิคและวิธีการตรวจสอบที่ยอมรับโดยทั่วไป ปริมาณมากน้อยตามความจำเป็นและความเหมาะสมโดยคำนึงถึงประสิทธิภาพของระบบการควบคุมภายในและความสำคัญของเรื่องที่ตรวจสอบ รวมทั้งวิเคราะห์และประเมินผลการบริหารและการปฏิบัติงานของหน่วยรับตรวจ(๒) ตรวจสอบการปฏิบัติงานเกี่ยวกับการบริหารงบประมาณการบริหารการเงิน การบริหารพัสดุและทรัพย์สิน รวมทั้งการบริหารงานด้านอื่นๆ ของหน่วยงานให้เป็นไปตามนโยบายกฎหมายข้อบัญญัติ ระเบียบ ข้อบังคับ คำสั่ง และมติคณะรัฐมนตรี ตลอดจนตรวจสอบการดูแลรักษาทรัพย์สินและการใช้ทรัพยากรทุกประเภทว่าเป็นไปโดยมีประสิทธิภาพประสิทธิผลและประหยัด(๓) ประเมินผลการปฏิบัติงาน และเสนอแนะวิธีการหรือมาตรการในการปรับปรุงแก้ไขเพื่อให้การปฏิบัติงานตาม(๑) และ (๒) เป็นไปโดยมีประสิทธิภาพ ประสิทธิผลและประหยัดยิ่งขึ้นรวมทั้งเสนอแนะเพื่อป้องปรามมิให้เกิดความเสียหายหรือการทุจริตรั่วไหลเกี่ยวกับการเงินหรือทรัพย์สินต่างๆของทางราชการ(๔) ติดตามผลการตรวจสอบ เสนอแนะให้คำปรึกษาแก่หน่วยรับตรวจเพื่อให้การปรับปรุงแก้ไขของหน่วยรับตรวจถูกต้องตามที่ผู้ตรวจสอบภายในเสนอแนะ(๕) ตรวจสอบและประเมินผลการดำเนินงานตามแผนงาน งาน/โครงการที่มีความสำคัญต่อผลสำเร็จของนโยบายหรืองาน/โครงการที่ได้รับนโยบายให้ติดตามกำกับดูแลเป็นกรณีพิเศษ หรืองาน/โครงการที่มีความเสี่ยงสูงหรือที่มีสัญญาณบอกเหตุว่าจะเกิดความเสียหายต่อราชการตามที่คณะกรรมการตรวจสอบมอบหมาย(๖) ให้คำปรึกษาแนะนำ เสนอแนะ และให้ความเห็นเกี่ยวกับกฎหมายระเบียบ ข้อบังคับและมติคณะรัฐมนตรีที่เกี่ยวข้องกับระบบการตรวจสอบภายใน(๗) ปฏิบัติงานอื่นที่เกี่ยวข้องกับการตรวจสอบภายในตามที่ได้รับมอบหมายจากผู้ว่าราชการกรุงเทพมหานคร ปลัดกรุงเทพมหานคร หรือคณะกรรมการตรวจสอบนอกเหนือจากแผนการตรวจสอบประจำปีข้อ ๑๐ ขอบเขตงานของการตรวจสอบภายในให้ครอบคลุมถึงการตรวจสอบวิเคราะห์รวมทั้งการประเมินความเพียงพอและประสิทธิผลของระบบการควบคุมภายในของหน่วยงานตลอดจนการประเมินคุณภาพของการปฏิบัติงานที่ได้รับมอบหมายซึ่งรวมถึง(๑) ประเมินความมีประสิทธิภาพและมีประสิทธิผลของการดำเนินงานในหน้าที่ของหน่วยรับตรวจ(๒) สอบทานระบบการปฏิบัติงานตามมาตรฐาน และ/หรือกฎหมายข้อบัญญัติ ระเบียบข้อบังคับ คำสั่งที่ทางราชการกำหนด เพื่อให้มั่นใจได้ว่า สามารถนำไปสู่การปฏิบัติงานที่ตรงตามวัตถุประสงค์และสอดคล้องกับนโยบาย(๓) สอบทานความเชื่อถือได้ของข้อมูล(๔) ตรวจสอบระบบการดูแลรักษา และความปลอดภัยของทรัพย์สินของหน่วยรับตรวจให้มีความเหมาะสมกับประเภทของทรัพย์สินนั้นๆ(๕) วิเคราะห์ และประเมินความมีประสิทธิภาพ ประหยัดและคุ้มค่าในการใช้ทรัพยากรของหน่วยงานโดยคำนึงถึงผลกระทบต่อสิ่งแวดล้อมด้วยข้อ ๑๑ ให้ผู้ตรวจสอบภายในปฏิบัติงานตรวจสอบ ให้เป็นไปตามมาตรฐานและคู่มือการตรวจสอบภายในของกรุงเทพมหานครกรณีที่ไม่ได้กำหนดไว้ให้ถือปฏิบัติตามมาตรฐานของกรมบัญชีกลาง หรือของสมาคมวิชาชีพในประเทศหรือต่างประเทศข้อ ๑๒ ให้หน่วยงานตรวจสอบภายใน เสนอแผนการตรวจสอบประจำปีต่อคณะกรรมการตรวจสอบภายในเดือนกันยายนของทุกปี เพื่อพิจารณาความเหมาะสมให้ผู้ตรวจสอบภายในตรวจสอบตามแผนที่กำหนดตามวรรคหนึ่งหรือตามที่ได้รับความเห็นชอบจากคณะกรรมการตรวจสอบให้ปรับปรุงเปลี่ยนแปลงระหว่างปี และรายงานผลการตรวจสอบต่อคณะกรรมการตรวจสอบตามเวลาที่คณะกรรมการตรวจสอบกำหนด แต่ต้องไม่น้อยกว่าปีละสองครั้งหรือเมื่อตรวจสอบเรื่องใดเรื่องหนึ่งแล้วเสร็จตามแผนกรณีเรื่องที่ตรวจพบเป็นเรื่องที่จะมีผลเสียหายต่อทางราชการให้รายงานผลการตรวจสอบทันทีหมวด๓หน่วยรับตรวจ ข้อ ๑๓ ให้หน่วยรับตรวจ มีหน้าที่ความรับผิดชอบดังนี้(๑) อำนวยความสะดวกและให้ความร่วมมือแก่ผู้ตรวจสอบภายใน(๒) จัดให้มีระบบการเก็บเอกสาร ในการปฏิบัติงานที่เหมาะสมและครบถ้วน(๓) จัดเตรียมรายละเอียดแผนงาน/โครงการ ตลอดจนเอกสารที่เกี่ยวข้องในการปฏิบัติงานเพื่อประโยชน์ในการตรวจสอบ(๔) จัดทำบัญชีและจัดเก็บเอกสารประกอบรายการบัญชีรวมทั้งจัดทำรายงานการเงินให้เรียบร้อยเป็นปัจจุบัน พร้อมที่จะให้ผู้ตรวจสอบภายในตรวจสอบได้(๕) ชี้แจงและตอบข้อซักถามต่างๆ พร้อมทั้งหาข้อมูลเพิ่มเติมให้แก่ผู้ตรวจสอบภายใน(๖) ปฏิบัติตามข้อทักท้วงและข้อเสนอแนะของผู้ตรวจสอบภายในในเรื่องต่างๆ ที่ปลัดกรุงเทพมหานครสั่งให้ปฏิบัติกรณีที่เจ้าหน้าที่ของหน่วยรับตรวจกระทำการโดยจงใจไม่ปฏิบัติหรือละเลยต่อการปฏิบัติตามหน้าที่ตามวรรคหนึ่ง ให้ผู้ตรวจสอบภายในรายงานปลัดกรุงเทพมหานครพิจารณาสั่งการตามควรแก่กรณีตามกฎหมายว่าด้วยระเบียบข้าราชการกรุงเทพมหานครที่ใช้บังคับอยู่ในขณะนั้นหมวด๔เบ็ดเตล็ด ข้อ ๑๔ ให้หน่วยงานตรวจสอบภายในโดยความเห็นชอบของคณะกรรมการตรวจสอบกำหนดมาตรฐานและจัดทำคู่มือหรือแนวปฏิบัติให้ผู้ตรวจสอบภายในถือปฏิบัติข้อ ๑๕ กรณีที่หน่วยงานมีปัญหาเกี่ยวกับการปฏิบัติหรือไม่สามารถปฏิบัติตามระเบียบนี้ให้เสนอผู้ว่าราชการกรุงเทพมหานครพิจารณาสั่งการเป็นคราวๆไปประกาศณ วันที่ ๑๕ พฤศจิกายน พ.ศ. ๒๕๔๘อภิรักษ์โกษะโยธินผู้ว่าราชการกรุงเทพมหานครชัชสรัญ/ผู้จัดทำ๑๔กุมภาพันธ์ ๒๕๔๙[๑]ราชกิจจานุเบกษา เล่ม ๑๒๓/ตอนพิเศษ ๒๑/หน้า ๑๖/๙ กุมภาพันธ์ ๒๕๔๙